**Mentiuni privind emitentii de instrumente de garantare si instrumentele de garantare propriu-zise.**

**Lista emitentilor eligibili, in vigoare.**

Avand in vedere prevederile:

* art. 45-48 ale Hotararii nr. 394/02.06.2016 pentru aprobarea Normelor metodologice de aplicare a prevederilor referitoare la atribuirea contractului sectorial/acordului-cadru din Legea nr. 99/2016 privind achiziţiile sectoriale,
* Prevederilor din cadrul contractelor de vanzare cumparare a energiei electrice privind depunerea garantiilor de buna plata,

Societatea Nationala Nuclearelectrica SA (“SNN”) a adoptat, in baza si in completarea prevederilor mentionate anterior, un set de reguli/ criterii prudentiale de acceptare a emitentilor de instrumente de garantare si un set de reguli/ criterii prudentiale de verificare a instrumentelor de garantare (“reguli si criterii”), care sa protejeze in mod adecvat interesele, activele si activitatea SNN atat ca societate comerciala, ca furnizor principal de energie electrica in Sistemul Electroenergetic National, cat si ca societate detinuta majoritar de Statul Roman.

Regulile si criteriile respecta intru totul reglementarile in vigoare la nivel national, nu sunt de natura sa restranga competitia si au in vedere, in principal, soliditatea financiara si operationala a emitentilor de instrumente de garantare.

Totodata, in vederea respectarii principiului transparentei si tratamentului egal in cadrul procesului de achizitii, precum si in cadrul activitatilor generate de tranzactionarea energiei electrice, SNN include in documentatiile de atribuire specifice achizitiilor publice toate informatiile necesare operatorilor economici pentru participarea la proceduri, referitoare la regulile si criteriile de acceptare a emitentilor de garantii stabilite intern de subscrisa, ca parte a politicii de managementul riscurilor a companiei, iar in cazul activitatii de tranzactionare a energiei electrice, face publice criteriile/cerintele necesare acceptarii garantiilor de buna plata emise in favoarea SNN de parteneri contractuali

In cele ce urmeaza va prezentam o serie de informatii relevante referitoare la regulile si criteriile de prudentialitate adoptate si aplicate de SNN, astfel:

1. In privinta emitentilor de instrumente de garantare:

In urma aplicarii/utilizarii criteriilor de prudentialitate, emitentii de instrumente de garantare pot fi clasificati in doua categorii mutual exclusive, respectiv eligibili sau neeligibili.

Incadrarea unui emitent in categoria de emitenti eligibili permite ca SNN sa aiba relatii de afaceri cu acesta, respectiv ca SNN sa accepte un instrument de garantare conform emis de acesta.

Incadrarea unui emitent in categoria de emitenti neeligibili atrage dupa sine consecinta ca acel emitent nu va fi acceptat de SNN ca partener de afaceri.

Pentru a usura identificarea si clasificarea emitentilor de instrumente de garantare in eligibili sau neeligibili in conformitate cu criteriile de prudentialitate adoptate de SNN, societatea noastra investigheaza periodic eligibilitatea unui numar confortabil de emitenti de instrumente de garantare inmatriculati in Romania, si/sau sucursale ale unor institutii de credit inmatriculate in afara Romaniei, care sunt sau pot fi in relatii de afaceri cu SNN (i.e. au emis sau exista o probabilitate rezonabila sa emita instrumente de garantare in favoarea SNN, respectiv au emis produse de garantare achizitionate de SNN), investigare in urma careia este intocmita si este actualizata periodic Lista emitentilor eligibili, mentionata la pagina 4 in prezentul document.

Aceste reguli si criterii prudentiale coroborat cu cerintele legale se aplica pentru instrumentele de garantare de buna executie aferente contractelor cu valori mai mari de 400.000 euro (fara TVA) in cazul activitatii de achizitii sectoriale, iar in cazul activitatii de tranzactii cu energie electrica acestea se aplica pentru toate contractele incheiate de SNN indiferent de valoarea contractului.

1. In privinta instrumentelor de garantare propriu-zise:

In scopul protejarii intereselor companiei, atat pe perioada derularii procedurilor de atribuire, cat si in perioada de implementare a contractelor, SNN verifica instrumentele de garantare in raport cu o serie de criterii referitoare in principal la:

* valabilitatea angajamentului de garantare si autenticitatea documentului care o probeaza,
* angajamentul ferm si irevocabil de garantare,
* lipsa oricaror conditionari ale intrarii in vigoare si/sau platii despagubirii in cadrul instrumentului de garantare,
* plata la prima cerere a Beneficiarului,
* acoperirea temporala si valorica a obligatiilor contractuale (conform clauzelor contractuale),
* constanta valorii garantate pe durata perioadei de garantare, in lipsa unor prevederi contractuale contrare.

SNN SA accepta/ agreeaza emitenti de instrumente de garantare pe baza urmatoarelor reguli si criterii:

1) Pentru emitentii de instrumente de garantare nationali (inmatriculati in Romania) altele decat unul dintre emitentii de instrumente de garantare (institutii de credit sau societati de asigurari) aflate, la data emiterii instrumentului de garantare, in proprietatea directa sau indirecta a Statului Roman:

* sa detina ei sau, in situatiile institutiilor de credit (bancile) inmatriculate in Romania, compania/ firma mama, ratinguri externe in vigoare;
* emitentul ratingului mentionat la punctul precedent trebuie sa fie, dupa caz, una dintre societatile Fitch, Standard & Poor’s sau Moody’s;
* in cazul in care detin un rating extern individual in vigoare, ratingul emitentului de garantie trebuie sa fie de, cel putin, echivalentul ratingului BB- in clasificarea Fitch sau, in cazul in care institutia de credit (banca) inmatriculata in Romania nu detine un rating extern individual in vigoare dar compania/ firma mama detine un rating extern individual in vigoare, ratingul companiei/ firmei mama trebuie sa fie de, cel putin, echivalentul ratingului BBB- in clasificarea Fitch.

Daca emitent al instrumentului de garantare este unul dintre emitentii de instrumente de garantare (institutii de credit sau societati de asigurari) aflati in proprietatea directa sau indirecta a Statului Roman, regulile de mai sus nu se aplica, in sensul ca instrumentele de garantare emise de acestia sunt acceptate fara indeplinirea conditiilor anterioare.

2) Pentru emitentii de instrumente de garantare nationali (inmatriculati in Romania) societati de asigurare, care nu detin un rating in vigoare emis de una dintre societatile internationale Fitch, Standard & Poor’s sau Moody’s sau nu se afla in proprietatea directa sau indirecta a Statului Roman, urmatoarele reguli sunt aplicate cumulativ pentru acelasi an fiscal de referinta pentru care, la data evaluarii emitentului, sunt disponibile public documentele sursa:

* Ratele MCR si SCR din “Raportul privind solvabilitatea si situatia financiara” al emitentului pentru anul anterior sa fie minim 70% din media nationala publicata de ASF pentru fiecare din cele doua rate aferente aceluiasi an de referinta;
* Prime brute din asigurari generale in anul anterior sa fie minim 70.000.000 lei;
* Total active in anul anterior sa fie minim 200.000.000 lei.

3) Pentru emitentii de instrumente de garantare internationali (inmatriculati in afara Romaniei):

* sa detina ratinguri externe in vigoare;
* emitentul ratingului mentionat la punctul precedent trebuie sa fie, dupa caz, una dintre societatile internationale Fitch, Standard & Poor’s sau Moody’s;
* ratingul emitentului de garantie trebuie sa fie de, cel putin, echivalentul ratingului BBB- in clasificarea Fitch.

SNN accepta garantii constituite in cont de garantie de buna executie deschis la Trezoreria Statului cu respectarea prevederilor HG nr. 394/2016 pentru cazul in care SNN accepta ca garantia de buna executie sa poata fi constituita prin retineri succesive din sumele datorate pentru facturi partiale.

In vederea acceptarii ca instrument de garantare a scrisorilor de garantie (angajante) din partea unei companii din grupul din care face parte partenerul de afaceri al SNN (sau orice tert care se califica si garanteaza pentru altul) SNN evalueaza, prin structurile sale, riscul de credit de contrapartida al emitentului, in conformitate cu prevederile procedurilor interne ale SNN .

SNN revizuieste/ verifica periodic incadrarea emitentilor de instrumente de garantare in regulile si criteriile de prudentialitate ale SNN pe care le revizuieste, de regula anual.

In urma revizuirii efectuate la 06.04.2022, urmatorii emitenti de instrumente de garantare, institutii de credit si societati de asigurare inmatriculati in Romania INVESTIGATI (SNN a verificat incadrarea in criteriile de eligibilitate doar a acelor emitenti in privinta carora exista o probabilitate rezonabila pentru SNN de a face afaceri cu acestia), se incadrau in regulile si criteriile de prudentialitate ale SNN:

|  |
| --- |
| **EMITENTI ELIGIBILI LA 06.04.2022** |
|
| * **cu activitate directa in Romania -** |
|
| BANCA COMERCIALA ROMANA S.A. |
| RAIFFEISEN BANK SA |
| BRD - GROUPE SOCIETE GENERALE S.A. |
| UNICREDIT BANK S.A. |
| BANCA TRANSILVANIA S.A. |
| CEC BANK |
| GARANTI BANK S.A. |
| ALPHA BANK ROMANIA S.A. |
| BANCA DE EXPORT IMPORT A ROMANIEI (EXIMBANK) SA\* |
| BANCA ROMÂNEASCĂ S.A. |
| PROCREDIT BANK S.A. |
| LIBRA INTERNET BANK S.A. |
| ING BANK N.V. AMSTERDAM - **SUCURSALA** BUCURESTI |
| CITIBANK EUROPE PLC, DUBLIN **SUCURSALA** ROMANIA |
| BNP PARIBAS S.A. PARIS **SUCURSALA** BUCURESTI |
| BANCA COMERCIALA INTESA SANPAOLO ROMANIA SA |
| OTP BANK ROMANIA SA |
| EUROINS ROMANIA ASIGURARE-REASIGURARE S.A. |
| COMPANIA DE ASIGURARI-REASIGURARI EXIM ROMANIA S.A. (EXIMASIG) |
| COMPAGNIE FRANCAISE D'ASSURANCE POUR LE COMMERCE EXTERIEUR S.A. BOIS COLOMBES- COFACE SA |
| ONIX ASIGURARI S.A. |
| ALLIANZ-TIRIAC ASIGURARI S.A. |
| OMNIASIG VIENNA INSURANCE GROUP S.A. |
| GENERALI ROMANIA ASIGURARE REASIGURARE S.A. |
| ASIGURAREA ROMANEASCA - ASIROM VIENNA INSURANCE GROUP S.A. |
| GROUPAMA ASIGURARI |
| UNIQUA ASIGURARI S.A. |
| * **fara activitate directa in Romania -** |
|
| NORDEA BANK ABP |
| ROYAL BANK OF CANADA |
| NATIONAL BANK OF CANADA |
| CREDIT SUISSE AG |
| NATIXIS SA |
| KEB HANA BANK |
| NONGHYUP BANK |
| TORONTO-DOMINION BANK |
| NOVA LJUBLJANSKA BANKA d.d. |
| BANK OF NOVA SCOTIA (SCOTIABANK) |
| BANK OF MONTREAL |
| OTP BANK |
| UBS AG |
| ING BANK NV |